CELEX: 32014D0396
Language: lt
Date: 1403568000000
Title: 2014/396/ES: 2014 m. birželio 24 d. Komisijos įgyvendinimo sprendimas, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai UV apdorotas kepimo mieles ( Saccharomyces cerevisiae ) kaip naują maisto sudedamąją dalį (pranešta dokumentu Nr. C(2014) 4114)

26.6.2014   
            
            
               LT
            
            
               Europos Sąjungos oficialusis leidinys
            
            
               L 186/108
            
         KOMISIJOS ĮGYVENDINIMO SPRENDIMAS
   2014 m. birželio 24 d.
   kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai UV apdorotas kepimo mieles (Saccharomyces cerevisiae) kaip naują maisto sudedamąją dalį
   
      
         (pranešta dokumentu Nr. C(2014) 4114)
      
   
   (Tekstas autentiškas tik prancūzų kalba)
   
      (2014/396/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2012 m. gegužės 4 d. bendrovė Lallemand SAS kompetentingoms Jungtinės Karalystės institucijoms pateikė prašymą leisti teikti rinkai UV apdorotas kepimo mieles (Saccharomyces cerevisiae) kaip naują maisto sudedamąją dalį. UV apdorotas kepimo mieles ketinama naudoti gaminant mielinę duoną, bandeles, smulkius konditerijos gaminius ir maisto papilduose;
            
         
               (2)
            
            
               2012 m. rugpjūčio 31 d. kompetentinga Jungtinės Karalystės maisto vertinimo tarnyba pateikė pirminio vertinimo ataskaitą. Ataskaitoje padaryta išvada, kad UV apdorotos kepimo mielės atitinka Reglamento (EB) Nr. 258/97 3 straipsnio 1 dalyje nustatytus naujo maisto produkto kriterijus;
            
         
               (3)
            
            
               2012 m. rugsėjo 11 d. Komisija pirminio vertinimo ataskaitą išsiuntė kitoms valstybėms narėms;
            
         
               (4)
            
            
               per 60 dienų laikotarpį, numatytą Reglamento (EB) Nr. 258/97 6 straipsnio 4 dalies pirmoje pastraipoje, buvo pareikšti pagrįsti prieštaravimai;
            
         
               (5)
            
            
               2013 m. balandžio 14 d. Komisija pasikonsultavo su Europos maisto saugos tarnyba (EFSA), prašydama jos atlikti papildomą UV apdorotų kepimo mielių, skirtų naudoti kaip maisto sudedamoji dalis, vertinimą pagal Reglamentą (EB) Nr. 258/97;
            
         
               (6)
            
            
               2013 m. gruodžio 12 d. EFSA savo „Mokslinėje nuomonėje dėl vitaminu D praturtintų UV apdorotų kepimo mielių“ (2) padarė išvadą, kad UV apdorotos kepimo mielės, kurių sudėtyje yra padidintas vitamino D2 kiekis, yra saugios naudojant jas numatytomis naudojimo sąlygomis;
            
         
               (7)
            
            
               todėl nuomonė suteikia pakankamą pagrindą nustatyti, kad UV apdorotos kepimo mielės kaip nauja maisto sudedamoji dalis atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (8)
            
            
               Europos Parlamento ir Tarybos direktyvoje 2002/46/EB (3) ir Europos Parlamento ir Tarybos reglamente (EB) Nr. 1925/2006 (4) nustatytos specialios nuostatos dėl į maistą pridedamų vitaminų ir mineralinių medžiagų ir dėl jų naudojimo maisto papilduose. UV apdorotas kepimo mieles naudoti turėtų būti leidžiama nepažeidžiant tų specialių nuostatų;
            
         
               (9)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   UV apdorotos kepimo mielės, kaip nurodyta I priede, gali būti teikiamos Sąjungos rinkai kaip nauja maisto sudedamoji dalis pagal nurodytą paskirtį ir neviršijant didžiausio leidžiamo kiekio nepažeidžiant Direktyvos 2002/46/EB ir Reglamento (EB) Nr. 1925/2006.
   2 straipsnis
   Ženklinant maisto produktus, kurių sudėtyje yra UV apdorotų kepimo mielių, kurias leidžiama naudoti šiuo sprendimu, rašomas jų pavadinimas „mielės su vitaminu D“ arba „mielės su vitaminu D2“.
   3 straipsnis
   Šis sprendimas skirtas Lallemand SAS, 19 Rue des Briquetiers BP59, 31702 Blagnac Cedex, Prancūzija.
   
      Priimta Briuselyje 2014 m. birželio 24 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EFSA Journal 2014; 12(1):3520.
   
      (3)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).
   
      (4)  2006 m. gruodžio 20 d. Europos Parlamento ir Tarybos reglamentas (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis (OL L 404, 2006 12 30, p. 26).
   
      I PRIEDAS
      UV APDOROTŲ KEPIMO MIELIŲ SPECIFIKACIJA
      
         
            
               Apibrėžtis
            
          Kepimo mielės (Saccharomyces cerevisiae) yra veikiamos ultravioletine šviesa, siekiant paskatinti ergosterolio konversiją į vitaminą D2 (ergokalciferolį). Vitamino D2 kiekis mielių koncentrate svyruoja nuo 1 800 000 iki 3 500 000 TV vitamino D/100 g (450–875 μg/g).
      
         
            
               Aprašymas:
            
           gelsvai rudos spalvos birios granulės
      
         
            Vitaminas D2
            
         
      
      
                  Cheminis pavadinimas
               
               
                  (5Z,7E,22E)-3S-9,10-sekoergosta-5,7,10(19),22-tetraen-3-olis
               
            
                  Sinonimas
               
               
                  Ergokalciferolis
               
            
                  CAS Nr.
               
               
                  50–14–6
               
            
                  Molekulinė masė
               
               
                  396,65 g/mol
               
            
         
            Mielių koncentrato mikrobiologiniai kriterijai
         
      
      
                  Koliforminės bakterijos
               
               
                  Ne daugiau kaip 1 000/g
               
            
                  
                     Escherichia coli
                  
               
               
                  Ne daugiau kaip 10/g
               
            
                  
                     Salmonella spp
               
               
                  Neaptinkama 25 g
               
            
   
      II PRIEDAS
      UV APDOROTŲ KEPIMO MIELIŲ LEIDŽIAMAS NAUDOJIMAS
      
                  Maisto produktų kategorija
               
               
                  Didžiausia leidžiamoji koncentracija
               
            
                  Mielinė duona ir mielinės bandelės
               
               
                  5 μg vitamino D2/100 g galutinio produkto
               
            
                  Smulkūs mieliniai konditerijos gaminiai
               
               
                  5 μg vitamino D2/100 g galutinio produkto
               
            
                  Maisto papildai
               
               
                  5 μg vitamino D2 per dieną